b'\n_START_ARTICLE_\nJenny Skavlan\n_START_SECTION_\nBakgrunn og familie\n_START_PARAGRAPH_\nSkavlan er av Skavlan og vokste opp p\xc3\xa5 Frogner og Bygd\xc3\xb8y i Oslo, som datter av legen J\xc3\xb8rgen Skavlan (bror av journalist og programleder Fredrik Skavlan). Hun er for \xc3\xb8vrig tipp-tipp-tipp-tipp-oldebarn av Johan Ernst Mowinckel (1759\xe2\x80\x931816), se Mowinckel. _NEWLINE_Skavlan gikk p\xc3\xa5 Fagerborg videreg\xc3\xa5ende skole, der hun hadde en av hovedrollene i Fagerborgrevyen to \xc3\xa5r p\xc3\xa5 rad._NEWLINE_Etter at Skavlan flyttet til K\xc3\xb8benhavn, gikk hun teaterlinja p\xc3\xa5 Borup folkeh\xc3\xb8yskole. I 2008 studerte hun mote og design, og fikk v\xc3\xa6re med i TV 2s underholdningsprogram Skal vi danse. Videre ble hun kj\xc3\xa6reste med Thomas Gullestad (gift i 2014).\n_START_SECTION_\nSkuespiller\n_START_PARAGRAPH_\nSkavlan debuterte p\xc3\xa5 filmlerretet som \xc3\xa5tte\xc3\xa5ring i rollen som det r\xc3\xb8de blodlegemet \xc2\xabAlveola\xc2\xbb i Jakten p\xc3\xa5 nyresteinen. Etter dette hadde hun flere reklamejobber i \xc3\xa5rene som kom. Hun var blant annet med i en av reklamefilmene for Gilde i 2002, men ble mest kjent i en av Grandiosa-reklamefilmene for Stabburet noen \xc3\xa5r senere. Den resulterte blant annet i at det ble etablert flere fangrupper for henne p\xc3\xa5 nettstedet Facebook._NEWLINE_Skavlan var ogs\xc3\xa5 med i D\xc3\xb8d sn\xc3\xb8, som er laget av folkene bak Kill Buljo, og som hadde kinopremiere i januar 2009. Hun spiller venninnen til Malin i filmen Fatso, basert p\xc3\xa5 Lars Ramslies roman Fatso._NEWLINE_Etter dette fikk hun i 2008 en rolle i en reklamefilm for nettauksjonen Tribber, som ble regissert av Reinert \xc2\xabRay Kay\xc2\xbb Olsen og spilt inn i Los Angeles, og omtalt i VG. Reklamefilmen ble fredag 30. mai lagt ut p\xc3\xa5 YouTube, og fikk s\xc3\xa5 dekning i media. Filmen ble sett av mer enn 50\xc2\xa0000 i l\xc3\xb8pet av to dager. Hun spilte ogs\xc3\xa5 sommeren 2008 i en musikkvideo til sangen \xc2\xabDet E\'kke Meg Det er Deg\xc2\xbb for rapgruppen Erik og Kriss. I tillegg spiller hun i Yoga Fire sin musikkvideo til sangen "Superkul Med Kniv"._NEWLINE_Hun har ogs\xc3\xa5 spilt i B\xc3\xb8rning og Tomme T\xc3\xb8nner.\n_START_SECTION_\nProgramleder\n_START_PARAGRAPH_\nI august 2009 ble det klart at Skavlan skulle v\xc3\xa6re en av programlederne i fjernsynskanalen FEMs talkshow Studio FEM, sammen med Kari Simonsen, Mina Hadjian, Karita Bekkemellem og Eli Hagen. Hun var programleder i TV3-seriene Fangene p\xc3\xa5 fortet sammen med Daniel Franck i sesongen som ble vist i 2011 og ledet ogs\xc3\xa5 f\xc3\xb8rste, og eneste sesong av Masterchef. V\xc3\xa5ren 2012 ledet hun talkshowet Tweet4tweet sammen med Hasse Hope og \xc3\x98ivind Vogt. H\xc3\xb8sten 2012 ledet hun sammen med Daniel Frank ekstremsportprogrammet Fritt fall. Sammen med Erik Solbakken var hun programleder for Melodi Grand Prix 2013 og 2014. Januar 2015 ledet hun Spellemannprisen 2014 sammen med Mona B. Riise.'